Είναι χαρά μου να βρίσκομαι εδώ,
στο Εδιμβούργο, στη Σκωτία,
τη γενέτειρα της βελόνας και της σύριγγας.
Περίπου ένα χιλιόμετρο από εδώ, προς αυτή την κατεύθυνση,
το 1853, ένας Σκοτσέζος
κατέθεσε την πρώτη πατέντα για τη βελόνα και τη σύριγγα.
Το όνομά του ήταν Αλεξάντερ Γουντ
και ήταν στο Βασιλικό Κολέγιο Παθολόγων.
Αυτή είναι η ευρεσιτεχνία.
Αυτό που με εκπλήσσει όταν την κοιτάζω, ακόμα και σήμερα,
είναι ότι δείχνει σχεδόν πανομοιότυπη
με τη σημερινή βελόνα.
Και όμως, είναι 160 ετών.
Έτσι, στρεφόμαστε στο πεδίο των εμβολίων.
Τα περισσότερα εμβόλια γίνονται με τη βελόνα και τη σύριγγα,
αυτή την τεχνολογία 160 ετών.
Και χρειάζεται έπαινος -- σε πολλά επίπεδα,
τα εμβόλια είναι μια επιτυχής τεχνολογία.
Μετά το καθαρό νερό και την υγιεινή
τα εμβόλια είναι εκείνη η τεχνολογία που έχει επεκτείνει περισσότερο
τη διάρκεια της ζωής μας.
Αυτό είναι αρκετά δύσκολο να επιτευχθεί στην πράξη.
Αλλά, όπως και σε κάθε άλλη τεχνολογία,
τα εμβόλια έχουν τα μειονεκτήματά τους,
και η βελόνα και η σύριγγα
είναι ένα βασικό μέρος σε αυτή την αφήγηση --
αυτής της παλιάς τεχνολογίας.
Λοιπόν, ας ξεκινήσουμε με το προφανές:
Σε πολλούς από εμάς δεν αρέσει η βελόνα και η σύριγγα.
Συμμερίζομαι αυτή την άποψη.
Ωστόσο, το 20% του πληθυσμού
έχουν αυτό που ονομάζεται φοβία στη βελόνα.
Είναι παραπάνω από αντιπάθεια στη βελόνα·
είναι η ενεργός αποφυγή εμβολιασμού
λόγω φοβίας στη βελόνα.
Αυτό είναι προβληματικό, όσον αφορά την πρόοδο των εμβολίων.
Ένα άλλο βασικό θέμα, σχετιζόμενο με αυτό,
είναι οι τραυματισμοί από βελόνες.
Ο Παγκόσμιος Οργανισμός Υγείας έχει στοιχεία
που δείχνουν περίπου ότι ετησίως 1,3 εκατομμύρια θάνατοι
λαμβάνουν χώρα λόγω διασταυρούμενης μόλυνσης
από τραυματισμούς με βελόνες.
Αυτοί είναι οι πρόωροι θάνατοι που λαμβάνουν χώρα.
Αυτά είναι δύο πράγματα που πιθανόν να έχετε ακούσει
όμως, υπάρχουν άλλα δύο μειονεκτήματα,
που πιθανόν να μην έχετε ακούσει.
Το ένα θα μπορούσε να είναι η καθυστέρηση της επόμενης γενιάς των εμβολίων
όσον αφορά τις ανοσολογικές τους ανταποκρίσεις.
Tο δεύτερο πράγμα είναι ότι μπορεί να είναι υπεύθυνα
για το πρόβλημα της ψυκτικής αλυσίδας, για το οποίο θα σας μιλήσω επίσης.
Θα σας μιλήσω για κάποια εργασία
που η ομάδα μου και εγώ κάνουμε στην Αυστραλία,
στο Πανεπιστήμιο της Κουινσλάνδης,
σε μια τεχνολογία που σχεδιάστηκε
για να αντιμετωπίσει αυτά τα τέσσερα προβλήματα.
Αυτή η τεχνολογία ονομάζεται Νανοεπίθεμα.
Αυτό είναι ένα δείγμα του Νανοεπιθέματος.
Δια γυμνού οφθαλμού
μοιάζει με ένα τετράγωνο,
μικρότερο από ένα γραμματόσημο,
αλλά κάτω από το μικροσκόπιο
βλέπετε χιλιάδες μικροσκοπικές προεξοχές
οι οποίες είναι αόρατες στο ανθρώπινο μάτι.
Υπάρχουν περίπου 4.000 προεξοχές,
σε αυτό το συγκεκριμένο τετράγωνο, σε σύγκριση με τη βελόνα.
Έχω σχεδιάσει αυτές τις προεξοχές
για να εξυπηρετούν ένα βασικό ρόλο,
τη συνεργασία τους με το ανοσοποιητικό σύστημα του δέρματος.
Αυτή είναι μια πολύ σημαντική λειτουργία
συνδεδεμένη με το Νανοεπίθεμα.
Τώρα, κατασκευάσαμε το Νανοεπίθεμα
με μια τεχνική που ονομάζεται
βαθιά αντιδραστική ιόντων χαρακτική διεργασία (DRIE).
Δανειστήκαμε αυτή τη συγκεκριμένη τεχνική
από τη βιομηχανία των ημιαγωγών,
ως εκ τούτου είναι χαμηλού κόστους
και μπορεί να έχει ευρεία παραγωγή.
Επικαλύπτουμε τις προεξοχές του νανοεπιθέματος με εμβόλια
και το εφαρμόζουμε στο δέρμα.
Η απλούστερη εφαρμογή γίνεται
χρησιμοποιώντας το δάκτυλό μας,
αλλά αυτό έχει κάποιους περιορισμούς,
έτσι έχουμε επινοήσει έναν εφαρμογέα.
Είναι μια πολύ απλή συσκευή --
μπορείτε να τη λέτε εξελιγμένο δάκτυλο.
Είμαι μια συσκευή που λειτουργεί με ελατήριο.
Αυτό που κάνουμε όταν εφαρμόζουμε το νανοεπίθεμα
πάνω στο δέρμα έτσι --
(Κλικ) --
αμέσως συμβαίνουν μερικά πράγματα.
Πρώτα, οι προεξοχές του Νανοεπιθέματος
διαπερνούν τις εξωτερικές στοιβάδες
και το εμβόλιο απελευθερώνεται πολύ γρήγορα --
μέσα σε λιγότερο από ένα λεπτό.
Στη συνέχεια μπορούμε να πάρουμε το Νανοεπίθεμα
και να το πετάξουμε.
μπορούμε να επαναχρησιμοποιήσουμε τον εφαρμογέα.
Αυτό σας δίνει μια ιδέα του Νανοεπιθέματος
όπου, μπορείτε να δείτε κάποια βασικά πλεονεκτήματα.
Μιλήσαμε για εμβολιασμό χωρίς βελόνα --
είναι προεξοχές που δεν μπορείτε να δείτε ακόμα --
και, φυσικά, έχουμε εξίσου
το θέμα με τη φοβία στη βελόνα.
Τώρα, ας θυμηθούμε και ας σκεφτούμε
άλλα δύο πολύ σημαντικά πλεονεκτήματα:
Το ένα είναι η βελτίωση της ανοσοαπόκρισης
μέσω της εμπότισης
και το δεύτερο είναι η απαλλαγή της ψυκτικής αλυσίδας.
Ας αρχίσουμε με το πρώτο, την ιδέα της ανοσογονικότητας.
Χρειάστηκε λίγος χρόνος για να την κατανοήσουμε
αλλά θα προσπαθήσω να σας την εξηγήσω με απλά λόγια.
Θα πάω ένα βήμα πίσω και θα σας εξηγήσω
πώς λειτουργούν τα εμβόλια με απλό τρόπο.
Τα εμβόλια λειτουργούν όταν εισάγουμε στο σώμα μας
ένα πράγμα που ονομάζεται αντιγόνο,
που είναι μια αδρανοποιημένη μορφή ενός μικροβίου.
Το αντιγόνο αυτού του μικροβίου
ξεγελά τον οργανισμό σε παραγωγή ανοσοαπόκρισης
ώστε να μάθει και να θυμάται πώς να αντιμετωπίσει τους εισβολείς.
Όταν ο αληθινός εισβολέας εισέρχεται στο σώμα
προκαλείται γρήγορα ανοσοαπόκριση
η οποία αντιμετωπίζει το εμβόλιο και εξουδετερώνει τη μόλυνση.
Το κάνει καλά αυτό.
Σήμερα γίνεται, με τη βελόνα και τη σύριγγα,
τα περισσότερα εμβόλια γίνονται με αυτό τον τρόπο --
με αυτή την παλιά τεχνολογία.
Όμως θα μπορούσε να υποστηριχθεί ότι η βελόνα επιβραδύνει
την ανοσοαπόκρισή μας·
χάνει το πιο αποτελεσματικό ανοσολογικό σημείο στο δέρμα.
Για να περιγράψω αυτή την ιδέα,
χρειάζεται να κάνουμε ένα ταξίδι μέσα στο δέρμα
ξεκινώντας με μία από αυτές τις προεξοχές
και εφαρμόζοντας το Νανοεπίθεμα στο δέρμα.
Θα δούμε αυτό το είδος των δεδομένων.
Αυτά είναι αληθινά δεδομένα --
μπορούμε να δούμε εδώ είναι μια προεξοχή
από το εφαρμοζόμενο Νανοεπίθεμα στο δέρμα,
τα χρώματα αυτά είναι διαφορετικά στρώματα.
Εάν η βελόνα εφαρμοζόταν εδώ, η εισχώρηση θα ήταν πολύ μεγάλη.
Θα ήταν 10 φορές μεγαλύτερη
από το μέγεθος αυτής της οθόνης με 10πλάσιο βάθος.
Θα τρυπούσε εντελώς την περιοχή.
Βλέπετε ότι έχουμε αυτές τις προεξοχές στο δέρμα.
Η κόκκινη στοιβάδα είναι σκληρή εξωτερική στοιβάδα νεκρών κυττάρων δέρματος
αλλά η καφέ και η φούξια στοιβάδα
είναι γεμάτη από ανοσοποιητικά κύτταρα.
Επί παραδείγματι, στην καφέ στοιβάδα
υπάρχουν κύτταρα Langerhans,
κάθε τετραγωνικό χιλιοστό επιδερμίδας του σώματός μας
είναι γεμάτο με αυτά τα κύτταρα Langerhans,
τα κύτταρα αυτά καθώς και άλλα που φαίνονται
δεν τα έχουμε χρωματίσει σε αυτή την εικόνα.
Αλλά μπορείτε να δείτε ότι το Νανοεπίθεμα
επιτυγχάνει αυτή τη διείσδυση.
Στοχεύουμε σε πολλές χιλιάδες από αυτά τα συγκεκριμένα κύτταρα
που απλώς κατοικούν στο πλάτος μιας τρίχας
της επιφάνειας του δέρματος.
Ως ο τύπος που εφηύρε αυτό το πράγμα και το σχεδίασε για να το κάνει αυτό,
το βρήκα συναρπαστικό.
Όμως, και τι μ' αυτό; Και τι έγινε εάν έχουμε στοχεύσει κύτταρα;
Τι σημαίνει αυτό στον κόσμο τον εμβολίων;
Ο κόσμος των εμβολίων γίνεται καλύτερος.
Γίνεται όλο και πιο συστηματικός.
Ωστόσο, ακόμα δεν γνωρίσουμε πραγματικά
εάν ένα εμβόλιο πρόκειται να λειτουργήσει
έως ότου να μαζέψετε τα μανίκια σας να εμβολιαστείτε και περιμένετε.
Είναι ένα παιχνίδι ρίσκου, ακόμα και σήμερα.
Έπρεπε να πάρουμε αυτό το ρίσκο.
Λάβαμε ένα εμβόλιο κατά της γρίπης,
το εφαρμόσαμε στο Νανοεπίθεμα,
εφαρμόσαμε το Νανοεπίθεμα στο δέρμα
και περιμέναμε --
και αυτό είναι σε ένα ζωντανό ζώο.
Περιμέναμε ένα μήνα,
και αυτό είναι που ανακαλύψαμε.
Είναι μια διαφάνεια που δείχνει τις ανοσοαποκρίσεις
που έχουμε παράγει με ένα Νανοεπίθεμα,
σε σύγκριση με την ένεση της βελόνας και της σύριγγας στο μυ.
Στον οριζόντιο άξονα έχουμε τη δόση σε νανογραμμάρια.
Στον κάθετο έχουμε την παραγόμενη ανοσοαπόκριση
και αυτή η διακεκομμένη γραμμή δείχνει το κατώτατο όριο προστασίας.
Εάν είμαστε από πάνω της το όριο θεωρείται προστατευτικό·
εάν είμαστε από κάτω της δεν είναι προστατευτικό.
Η κόκκινη καμπυλωτή γραμμή βρίσκεται κυρίως κάτω από το όριο
και όντως υπάρχει μόνο ένα προστατευτικό σημείο με τη χρήση της βελόνας
με μέγιστη δόση 6.000 νανογραμμαρίων.
Όμως, παρατηρείτε ευκρινώς τη διαφορετική καμπύλη
που επιτυγχάνουμε με την μπλε γραμμή.
Αυτό πετύχαμε με το Νανοεπίθεμα·
η δόση του Νανοεπιθέματος δημιουργεί
μια εντελώς διαφορετική καμπύλη ανοσογονικότητας.
Αυτή είναι μια καινούργια ευκαιρία.
Ξαφνικά έχουμε έναν καινούργιο μοχλό
στον κόσμο των εμβολίων.
Μπορούμε να το ωθήσουμε με τρόπο
που το εμβόλιο να λειτουργεί, αλλά είναι πολύ ακριβό,
και μπορούμε να προστατευτούμε
με το 1/100 της δόσης σε σύγκριση με τη βελόνα.
Μπορούμε να έχουμε ένα εμβόλιο, ξαφνικά, από τα 10 δολάρια στα 10 λεπτά,
κάτι το οποίο είναι ιδιαίτερα σημαντικό στον αναπτυσσόμενο κόσμο.
Όμως, υπάρχει και μια άλλη προσέγγιση --
μπορείτε να πάρετε εμβόλια που αυτή τη στιγμή δεν λειτουργούν
να τα πάτε πάνω από αυτή τη γραμμή
και να τα κάνετε προστατευτικά.
Ασφαλώς, στον κόσμο των εμβολίων αυτό μπορεί να είναι σημαντικό.
Ας λάβουμε υπόψη μας τις τρεις μεγάλες ασθένειες:
το HIV, την ελονοσία και τη φυματίωση.
Είναι υπεύθυνες για περίπου 7 εκατομμύρια θανάτους ετησίως
και δεν υπάρχει επαρκής μέθοδος εμβολιασμού για αυτές.
Ενδεχομένως με το Nανοεπίθεμα που έχουμε
μπορούμε να το καταστήσουμε εφικτό.
Μπορούμε να σπρώξουμε αυτόν τον μοχλό
για να βοηθήσουμε αυτά τα υποψήφια εμβόλια να περάσουν τη γραμμή.
Φυσικά, έχουμε δουλέψει στο εργαστήριό μου
με πολλά άλλα εμβόλια που έχουν επιτύχει παρόμοιες αποκρίσεις και καμπύλες
με αυτό που έχουμε επιτύχει με τη γρίπη.
Θα ήθελα να σας μιλήσω τώρα
για ένα άλλο βασικό μειονέκτημα των σημερινών εμβολίων,
την ανάγκη διατήρησης της ψυκτικής αλυσίδας.
Όπως υποδηλώνει και το όνομα -- ψυκτική αλυσίδα --
είναι οι απαιτήσεις διατήρησης της σταθερότητας ενός εμβολίου,
από την παραγωγή στην διαδρομή μέχρι την εφαρμογή του
να το διατηρούν κατεψυγμένο.
Αυτό παρουσιάζει κάποιες υλικοτεχνικές προσκλήσεις,
αλλά έχουμε τρόπους να το κάνουμε.
Είναι ένα ελαφρώς ακραίο παράδειγμα, στην προκειμένη περίπτωση,
αλλά βοηθά στην απεικόνιση των υλικοτεχνικών προκλήσεων,
ιδίως σε χώρες με λιγοστούς πόρους
όπου απαιτείται να πάρουν τα εμβόλια κατεψυγμένα
και να διατηρήσουν την ψυκτική αλυσίδα.
Εάν το εμβόλιο είναι πολύ ζεστό χάνει τη λειτουργικότητά του
αλλά, περιέργως, εάν είναι πολύ κρύο το εμβόλιο
μπορεί επίσης να μη λειτουργήσει.
Το διακύβευμα είναι πολύ υψηλό.
Ο Π.Ο.Υ. υπολογίζει ότι εντός της Αφρικής
τα μισά από τα εμβόλια που χρησιμοποιούνται εκεί
θεωρείται ότι δεν λειτουργούν σωστά
λόγω ρήξης σε κάποιο σημείο της ψυκτικής αλυσίδας.
Είναι ένα μεγάλο πρόβλημα, συνδεδεμένο με τη βελόνα και τη σύριγγα
επειδή το εμβόλιο είναι σε υγρή μορφή, και σε αυτή τη μορφή χρειάζεται κατάψυξη.
Ένα βασικό χαρακτηριστικό του Νανοεπιθέματός μας
είναι ότι το εμβόλιο είναι σε ξηρή μορφή,
και όταν είναι σε ξηρή μορφή δεν χρειάζεται ψύξη.
Μέσα στο εργαστήριο μου μπορούμε να κρατήσουμε
το εμβόλιο αποθηκευμένο στους 23 °C
για περισσότερο από ένα χρόνο χωρίς καμία απολύτως απώλεια σε δραστηριότητα.
Αυτή είναι μια σημαντική βελτίωση.
(Χειροκρότημα)
Είμαστε εξίσου ενθουσιασμένοι γι' αυτό.
Το θέμα είναι ότι έχουμε καλές και αξιόπιστες αποδείξεις
του Νανοεπιθέματος μέσα σε εργαστηριακές συνθήκες.
Ως επιστήμονας μου αρέσει αυτό και αγαπώ την επιστήμη.
Ωστόσο, ως μηχανικός, ως μηχανικός βιοϊατρικής τεχνολογίας
και επίσης ως άνθρωπος δεν θα είμαι ικανοποιημένος
έως ότου το βγάλουμε από το εργαστήριο
και το δώσουμε σε έναν μεγάλο αριθμό ανθρώπων,
και συγκεκριμένα σε ανθρώπους που το χρειάζονται περισσότερο.
Έχουμε ξεκινήσει αυτό το συγκεκριμένο ταξίδι,
και το έχουμε ξεκινήσει με έναν ασυνήθιστο τρόπο.
Έχουμε ξεκινήσει με την Παπούα Νέα Γουινέα.
Η Παπούα Νέα Γουινέα είναι ένα παράδειγμα μιας αναπτυσσόμενης χώρας.
Έχει περίπου το ίδιο μέγεθος με τη Γαλλία
αλλά υποφέρει από πολλούς βασικούς περιορισμούς
που υπάρχουν στον σημερινό κόσμο των εμβολίων.
Αυτό είναι η υλικοτεχνική υποδομή:
Σε αυτή τη χώρα υπάρχουν μόνο 800 ψυγεία για να κρατούν τα εμβόλια κατεψυγμένα.
Πολλά από αυτά είναι παλιά, όπως αυτό στο Πορτ Μόρεσμπι,
πολλά από αυτά είναι χαλασμένα
και πολλά δεν βρίσκονται στα ορεινά όπου τα χρειάζονται.
Αυτό είναι μια πρόκληση.
Όμως επίσης, η Παπούα Νέα Γουινέα έχει παγκοσμίως
την υψηλότερη συχνότητα εμφάνισης του HPV,
του ιού των ανθρωπίνων θηλωμάτων, τον καρκίνο του τραχήλου
[παράγοντας κινδύνου].
Και όμως αυτό το εμβόλιο δεν είναι ευρέως διαθέσιμο
επειδή είναι πολύ ακριβό.
Για αυτούς τους δύο λόγους, με τις ιδιότητες του Νανοεπιθέματος
μπήκαμε σε αυτόν τον τομέα και δουλεύοντας με αυτό,
το πήγαμε στη Παπούα Νέα Γουινέα
και θα αναφερθούμε σε εξελίξεις σύντομα.
Κάνοντας αυτού του είδους την δουλειά δεν είναι εύκολο.
Είναι δύσκολο,
αλλά δεν υπάρχει κάτι άλλο στον κόσμο που θα προτιμούσα να κάνω.
Καθώς ατενίζουμε το μέλλον,
θα ήθελα να μοιραστώ μαζί σας μια σκέψη:
Είναι η σκέψη ενός μέλλοντος
όπου οι 17 εκατομμύρια θάνατοι ετησίως,
που οφείλονται αυτή τη στιγμή σε λοιμώδη νόσο,
είναι μια ιστορική υποσημείωση.
Και αυτή η υποσημείωση θα έχει επιτευχθεί
από τη ριζική βελτίωση των εμβολίων.
Στέκομαι εδώ σήμερα, μπροστά σας,
στη γενέτειρα της βελόνα και της σύριγγας,
μιας συσκευής 160 ετών,
σας παρουσιάζω μια εναλλακτική προσέγγιση
που θα μπορούσε πραγματικά να βοηθήσει --
αυτό είναι το Νανοεπίθεμα με τα χαρακτηριστικά
εμβολιασμού χωρίς βελόνα, χωρίς πόνο, με ικανότητα
απομάκρυνσης της ψυκτικής αλυσίδας και βελτίωσης της ανοσογονικότητας.
Σας ευχαριστώ.
(Χειροκρότημα)